ร้านนี้ผ่านมาหลายครั้ง วันนี้มีโอกาสเลยได้ทานมื้อเย็นที่นี่ค่ะ เป็นร้านอาหารไทย บรรยากาศสบายๆ วันนี้ทานทั้งหมด 4 เมนูค่ะ คือ กุ้งคั่วพริกเกลือ (350 บ./จาน) ข้าวผัดปู (150 บ./จานกลาง) ต้มแซ่บกระดูกอ่อน (150 บ./ชาม) ห่อหมกทะเล (200 บ.) รสชาดอาหารและความสดถือว่าดีทีเดียวเลยค่ะ กุ้งคั่วพริกเกลือ อร่อยค่ะเนื้อกุ้งหวาน แต่ราคาถือว่าสูงระดับนึงเลย ข้าวผัดปู สำหรับเราที่ชอบทานรสจัด เรารู้สึกว่าจืดไปหน่อยค่ะ แต่เนื้อปูใส่มาให้พอสมควรเลยค่ะ ในส่วนของต้มแซ่บกระดูกอ่อนสำหรับเรารสชาดกลางๆ ค่ะ แต่ใส่เห็ดฟางมาจัดเต็มมากๆ ส่วนจานที่ชอบที่สุดในวันนี้คงเป็นห่อหมกทะเลมะพร้าวอ่อน มีทั้ง กุ้ง ปลา ปลาหมึก หอยแมลงภู่ จัดเต็มมากๆ ค่ะ แต่อาหารส่วนใหญ่ถือว่าติดหวานนะคะ แต่อาจจะมีแมลงวันมาทักทายเราตอนทานบ้างนะ อาจจะรบกวนช่วงเวลาของเราได้เหมือนกันค่ะ :)